Српски архив за целокупно лекарство (часопис)
Српски архив за целокупно лекарство најстарији је српски стручни часопис и један од најстаријих у Европи. Из штампе је први пут изашао 1874. године, две године по оснивању Српског лекарског друштва (22. априла 1872). Часопис се налази у бази података Medline Националне библиотеке за медицину (Сједињених Америчких Држава), што је од великог значаја за све лекаре који објављују радове у овом часопису и имају жељу да се афирмишу на пољу медицинске науке и праксе у Србији и шире.

Значај часописа 
Да би постала део целокупног духовног богатства човечанства, научна сазнања (у овом случају у биомедицинским наукама) морају да се става на увид научној и стручној јавности. Како се то најчешће ради објављивањем резултата научних истраживања кроз публикације, произашла је и идеја да се оснује  часопис — Српски архив за целокупно лекарство.
  
На његовим страницама, од покретања часописа, нашао се највећи број писаних научних информација, које почивају на квалитетним објавања сличним оним у научним часописима, као и на систему служби за индексирање и сажимање које обезбеђују његову што ефикаснију употребу.

Основне информације 
Часопис је SACL почев од издања из 2008. године од кад се налази у Томсон-Рохјтерсовој бази података:
 Science Citation Index Expanded
 Journal Citation Reports / Science Edition  
Такође, Српски архив за целокупно лекарство уврштен је у базу DOI Србија, у којој су присутни
часописи који је Министарство науке Републике Србије препознало као најбоље.

Од 28. јуна 2011. године часопис је добио први импакт-фактор — 0.194

Категорисан је од стране Министарства науке ознаком — М23
Статус часописа

Извори

Види још 
 Српско лекарско друштво

Спољашње везе 
 Веб страница Српског архива 

Научни часописи
Историја српске медицине
Српски часописи
Медији у Београду